Diari Oficial de la Generalitat Valenciana


Sumari del DOGV 10614, del 16-12-2024 (2024/13910)

RESOLUCIÓ de 5 de desembre de 2024, per la qual es convoquen subvencions destinades a l’execució de projectes singulars en l’àmbit de l’esport i l’activitat física per a l’any 2025.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   10746

Data del DOGV
:   16-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13780

CVE
:   KFOW-G-1575-25093

Data del document
:   05-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública
    * esport
    * legislació

En compliment del que disposa l’Orde 34/2018, de 16 d’agost, de la Conselleria d’Educació, Investigació, Cultura i Esport, per la qual s’aproven les bases reguladores de les subvencions destinades a executar projectes singulars en l’àmbit de l’esport i l’activitat física (DOGV 8365, 21.08.2018), es convoquen estes subvencions per a l’any 2025.

Les ajudes convocades per la present resolució no necessiten notificació a la Comunitat Europea perquè no reunixen els requisits de l’article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, ja que no suposen cap avantatge econòmic, atés que les entitats a les quals es dirigixen les subvencions no exercixen activitats econòmiques que oferisquen al mercat béns o servicis, per la qual cosa no hi ha possibilitat de falsejament de la competència. Les entitats beneficiàries han de presentar una liquidació específica de l’activitat subvencionada que permeta comprovar que esta ajuda no comporta cap benefici econòmic.

Per això, i en virtut dels articles 41 i 160.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i l’apartat primer, 2.e) de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Primer. Objecte*

Convocar les subvencions destinades a l’execució de projectes singulars que busquen a través de l’esport resultats esportius, de representació, formatius o socials, amb la participació destacada d’esportistes i entitats de la Comunitat Valenciana, per a l’any 2025.

Els projectes singulars seran de caràcter esportiu, extraordinari i únic, i definiran clarament els objectius, les persones i les entitats que hi participen, el pressupost i les actuacions que comprenguen, que estaran clarament diferenciats del funcionament i de l’activitat ordinària de la persona sol·licitant, i han de tindre una rellevància avaluable.

*Segon. Persones beneficiàries*

1. Podran sol·licitar estes subvenciones persones físiques empadronades en un municipi de la Comunitat Valenciana, entitats locals, universitats o entitats sense ànim de lucre que realitzen projectes singulars en matèria d’esport i activitat física que siguen objecte d’esta convocatòria. Hauran de complir les condicions següents:

a) No incórrer en les prohibicions per a obtindre la condició de persona beneficiària incloses en l’article 13 de la Llei 38/2003.

b) Estar constituïdes legalment i gaudir de capacitat jurídica i d’obrar al territori de la Comunitat Valenciana, i estar inscrites en el registre oficial que els corresponga, en el cas d’entitats sense ànim de lucre.

c) Tindre el domicili fiscal a la Comunitat Valenciana.

d) Estar al corrent en el compliment de les obligacions tributàries i davant de la Seguretat Social.

e) Estar al corrent en el pagament d’obligacions per reintegrament de subvencions.

f) Disposar d’un pla d’igualtat, en el cas d’entitats que estiguen obligades en compliment de la Llei orgànica 3/2007, de 22 de març, per a la igualtat efectiva de dones i hòmens.

*Tercer. Projectes subvencionables*

1. Els projectes subvencionables s’hauran d’ajustar a algun dels tipus següents:

Tipus A: projectes singulars esportius que compten amb la participació de persones físiques o jurídiques de la Comunitat Valenciana i que busquen incidir positivament sobre la ciutadania a través de l’esport i l’activitat física: activitats i hàbits saludables, valors positius, mediambientals, congressos extraordinaris, elaboració de materials de divulgació esportiva, expedicions d’aventura esportives, travessies o reptes de caràcter esportiu, campanyes i intercanvis esportius, o projectes equiparables, que siguen de celebració ocasional o temporal no permanent.

Tipus B: projectes per a la participació i la representació directa d’esportistes i entitats de la Comunitat Valenciana en actuacions i en proves esportives singulars, organitzades per institucions o entitats legalitzades degudament, i que no estiguen establides en els calendaris esportius de competició ordinaris oficials.

2. Els projectes objecte d’estes subvencions no podran incloure activitats esportives que suposen una activitat econòmica pròpia de l’esport professional que comporte un benefici econòmic, com per exemple la venda de bitllets, els drets de difusió, el patrocini i la comercialització i la publicitat, entre altres. A més, la participació d’esportistes no implicarà cap relació laboral amb l’entitat sol·licitant de la subvenció que supose per a la persona esportista uns ingressos per la seua participació en esta activitat esportiva.

*Quart. Finalitat de les subvencions*

1. Les subvencions es destinaran a finançar els gastos corrents ocasionats per l’execució dels projectes subvencionats, com per exemple material esportiu fungible, desplaçaments, muntatge o adequació d’instal·lacions, així com altres derivades de la realització del projecte justificades degudament.

2. Els projectes s’hauran d’executar entre l’1 de novembre de 2024 i el 31 d’octubre de 2025.

*Quint. Crèdit pressupostari*

1. El pressupost destinat a finançar esta convocatòria per a l’exercici 2025 ascendirà a 350.000 euros com a màxim.

2. Esta convocatòria de subvencions es du a terme pel procediment de tramitació anticipada d’expedient de gasto, previst en l’article 41 de la Llei 1/2015, modificat per l’article 3 del Decret llei 6/2021, d’1 d’abril, del Consell, de mesures urgents en matèria de gestió economicoadministrativa per a executar actuacions finançades per instruments europeus per a donar suport a la recuperació de la crisi conseqüència de la covid-19, perquè hi ha previsió reiterada en exercicis anteriors, associada al programa pressupostari, de crèdit adequat i suficient per a la cobertura pressupostària del gasto de què es tracte en els pressupostos de la Generalitat.

3. En exercicis anteriors ha existit en el programa pressupostari associat una dotació econòmica en la corresponent llei de pressupostos de la Generalitat.

4. L’avantprojecte de pressupostos de la Generalitat per a l’exercici 2025 preveu una línia de subvenció S0497 en l’aplicació pressupostària V69764148.457A00, capítol IV, dotada amb un import de 350.000 euros.

5. L’import global màxim de les ajudes convocades per esta resolució quedarà condicionat al fet que hi haja crèdit adequat i suficient per a atendre-les en la Llei de pressupostos de la Generalitat que s’aprove per a l’exercici 2025.

6. Este import es distribuirà de la manera següent: 320.000 euros per a sufragar gastos ocasionats pels projectes de tipus a i 30.000 euros per als gastos ocasionats en els projectes de tipus B. En cas de no esgotar el crèdit per a una mena de projecte, s’adjudicarà a l’altre, i es respectaran en qualsevol cas els criteris de valoració establits en les bases reguladores.

7. La subvenció no superarà el 80 % del pressupost del projecte ni dels gastos de l’activitat.

La subvenció serà d’un mínim de 1.000 euros a un màxim de 25.000 euros, sense superar en cap cas el percentatge mencionat:

a) Entre 1.000 euros i 25.000 euros com a màxim per als projectes singulars de tipus A.

b) Entre 1.000 euros i 10.000 euros com a màxim per als projectes de participació i representació de tipus B.

8. Una vegada aprovada i publicada la llei de pressupostos mencionada, per resolució del director general d’Esport, es donarà publicitat a la línia pressupostària concreta i a l’import global màxim definitiu destinat a la concessió de les subvencions previstes en la present convocatòria, en el cas que este import siga superior a la dotació que per a la línia mencionada figura en els paràgrafs anteriors.

*Sext. Sol·licituds i documentació*

1. La sol·licitud de subvenció ha d’ajustar-se al model que figura com a annex I de la present convocatòria.

La sol·licitud la firmarà, en el cas d’entitat jurídica, la persona que en el moment de presentar-la n’exercisca la representació, i adjuntarà un document que ho acredite, llevat que l’acreditació conste en la Direcció General d’Esport.

2. La sol·licitud inclourà la documentació següent:

a) Projecte esportiu segons l’annex II de la present convocatòria, que inclourà un pressupost d’ingressos i gastos o liquidació en el cas d’haver-se executat el projecte.

b) Fotocòpia del DNI o NIE i certificat d’empadronament, en el cas de persona física, si no autoritza la seua consulta en la sol·licitud.

c) Certificat actual del registre oficial que corresponga en el cas d’entitat sense ànim de lucre, llevat que conste en la Direcció General d’Esport.

d) Pla d’igualtat, només les entitats que en compliment de la Llei orgànica 3/2007, de 22 de març, per a la igualtat efectiva de dones i hòmens, estiguen obligades a disposar d’un pla d’igualtat.

e) Dades de la domiciliació bancària, que està disponible en tràmit automatitzat en la seu electrònica de la Generalitat en l’adreça [https://sede.gva.es/](https://sede.gva.es/va/inicio/procedimientos?id_proc=22366)[es](https://sede.gva.es/va/inicio/procedimientos?id_proc=22401)[/inicio/procedimientos?id\_proc=22341](https://sede.gva.es/va/inicio/procedimientos?id_proc=22457), en compliment de la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana d’acord amb el que preveu l’Orde 2/2022, de la Conselleria d’Hisenda i Model Econòmic, que regula les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat. Caldrà aportar el justificant de la presentació. No obstant això, no serà necessari si s’ha presentat en una altra convocatòria, però s’haurà d’indicar el número de compte bancari en el formulari de sol·licitud.

f) Documentació acreditativa d’estar al corrent de les seues obligacions tributàries, estatals i autonòmiques, i davant de la Seguretat Social, mitjançant un certificat referit al moment de finalització del termini de presentació de sol·licituds, de conformitat amb l’article 22 del Reial decret 887/2006, pel qual s’aprova el Reglament de la Llei general de subvencions.

Amb caràcter general, d’acord amb el que disposa l’article 28 de la Llei 39/2015, d’1 d’octubre, del procediment administratiu comú de les administracions públiques, en absència d’oposició expressa per part de l’entitat interessada, l’òrgan gestor del procediment estarà autoritzat a obtindre directament l’acreditació del compliment de les obligacions amb la Seguretat Social.

En cas d’oposar-se al fet que l’òrgan gestor obtinga directament esta informació, ho ha de manifestar expressament en la sol·licitud i està obligada a aportar els documents corresponents.

Això no obstant, respecte a l’acreditació del compliment de les obligacions tributàries estatals i autonòmiques, d’acord amb el que disposa l’article 28.3 de la Llei 39/2015, d’1 d’octubre, del procediment administratiu comú de les administracions públiques, i l’article 95.1 de la Llei 58/2003, de 17 de desembre, general tributària, és necessària l’autorització expressa de l’entitat interessada perquè l’òrgan gestor del procediment puga obtindre directament l’acreditació del compliment de les obligacions tributàries mencionades.

En este cas, si no es dona en la sol·licitud la corresponent autorització expressa perquè l’òrgan gestor obtinga directament esta informació, l’entitat interessada estarà obligada a aportar els documents acreditatius.

g) Declaració responsable de no incórrer en les prohibicions per a obtindre la condició de beneficiari assenyalades en l’article 13 de la Llei 38/2003, de 17 de novembre, general de subvencions. Esta declaració està inclosa en l’apartat F de la sol·licitud de subvenció.

h) Declaració responsable de tindre la residència fiscal i complir les seues obligacions tributàries a la Comunitat Valenciana. Esta declaració està inclosa en la sol·licitud de subvenció, apartat F.

i) Declaració responsable d’estar al corrent d’obligacions de reintegrament de subvencions, inclosa en la sol·licitud, apartat F.

4. A més de la documentació assenyalada en este apartat, el Servici d’Esport d’Elit i Formació Esportiva, com a òrgan instructor, en qualsevol moment de la tramitació de l’expedient podrà demanar qualsevol altra informació que considere necessària per al millor coneixement i comprensió de l’aplicació de la subvenció.

*Sèptim. Presentació de sol·licituds*

1. La presentació de la sol·licitud es realitzarà per mitjans electrònics de conformitat amb l’article 14 de la Llei 39/2015, d’1 d’octubre, del procediment administratiu comú de les administracions públiques. Per a fer-ho, s’accedirà en l’apartat de servicis en línia de la seu electrònica de la Generalitat accessible a través de [https://sede.gva.es](https://sede.gva.es/va/)  i es buscarà en l’àrea d’ajudes, beques i subvencions el procediment corresponent a esta convocatòria o s’accedirà directament a través de l’adreça d’Internet: <https://sede.gva.es/va/inicio/procedimientos?id_proc=19886>

Se seleccionarà l’opció de tramitar amb un certificat, s’introduiran les dades del formulari genèric de sol·licitud i s’adjuntaran els documents indicats en el punt sext d’esta convocatòria.

2. Per a poder accedir a este sistema telemàtic, la persona que ho sol·licite podrà utilitzar qualsevol dels certificats admesos per la seu electrònica de la Generalitat, en què s’inclou, entre altres, el certificat electrònic emés per l’Agència Valenciana de Certificació.

Així mateix, la tramitació electrònica la podrà realitzar una persona representant autoritzada amb una alta prèvia en el Registre electrònic de representació de la Generalitat, o qualsevol altra modalitat de representació que s’estime d’acord amb els articles 34 i següents del Decret 220/2014, de 12 de desembre, del Consell, pel qual s’aprova el Reglament d’administració electrònica de la Comunitat Valenciana, i d’acord amb els articles 5 i següents de la Llei 39/2015, d’1 d’octubre, del procediment administratiu comú de les administracions públiques.

3. Si els documents que s’han d’aportar amb la sol·licitud telemàtica no són documents electrònics, l’òrgan instructor podrà sol·licitar els originals per a verificar l’autenticitat.

*Octau. Termini de presentació*

1. El termini per a presentar sol·licituds serà de 15 dies hàbils a comptar de l’endemà de la publicació en el *Diari Oficial de la Generalitat Valenciana*  d’esta convocatòria. L’incompliment d’este termini determinarà automàticament l’exclusió.

2. Quan la sol·licitud no reunisca els requisits o falte algun document complementari dels exigits, es requerirà a la persona interessada que l’esmene en el termini de deu dies, amb la indicació que, si no ho fa, es considerarà que desistix de la petició, amb una resolució prèvia dictada a este efecte. L’esmena haurà de fer-se a través del mateix procediment:

<https://sede.gva.es/va/inicio/procedimientos?id_proc=19391>

*Nové. Barem aplicable*

1. La valoració de les sol·licituds l’efectuarà la comissió tècnica d’avaluació atenent els criteris establits en l’article 6 de l’Orde 34/2018, que aprova les bases que regulen la present convocatòria.

La valoració de les sol·licituds s’efectuarà atenent la qualitat i la viabilitat del projecte esportiu singular fins a una puntuació màxima de 100 punts i d’acord amb els criteris següents:

a) Per als projectes singulars de tipus A.

– Projecte esportiu, fins a un màxim de 30 punts.

Concreció i claredat en la justificació i objectius del projecte. Metodologia, seguiment i avaluació.

– Pressupost. Més pressupost i més nivell d’autofinançament, fins a un màxim de 10 punts.

Capacitat de generar finançament amb fons propis o altres ajudes, patrocinis o recursos. Es valorarà l’aportació més gran pròpia i el percentatge més alt d’autofinançament que represente.

– Àmbit territorial de l’activitat programada, fins a un màxim de 10 punts.

Més àmbit territorial: local, comarcal, autonòmic, nacional o internacional.

– Recursos humans, fins a un màxim de 10 punts.

Identificació i nombre més alt de persones que participen directament en l’execució del projecte vinculades a la Comunitat Valenciana.

– Col·lectius i nombre més alt de persones beneficiades directament, fins a un màxim de 20 punts.

Identificació i comptabilització dels col·lectius i les persones beneficiats directament, dins de l’àmbit de la Comunitat Valenciana, sobre els quals recauen directament els resultats o que han sigut atesos pel projecte.

– Col·laboració amb altres entitats i institucions, fins a un màxim de 10 punts.

Nombre més alt d’entitats i institucions en l’execució del projecte, i valoració de la seua aportació econòmica, científica o de coneixement en cas d’investigacions, treballs i publicacions, aportació en instal·lacions i altres col·laboracions.

– Altres criteris d’interés social, fins a un màxim de 10 punts.

Es valorarà la incidència més gran d’impacte econòmic, turístic i de promoció de l’esport per part del projecte, així com la valoració positiva del percentatge en relació amb la igualtat de gènere i l’atenció a persones amb diversitat, tant respecte de les persones que ho duen a terme com pels col·lectius sobre els quals incidisca el projecte.

b) Per als projectes de participació i representació de tipus B.

– Valoració del projecte i de la rellevància que suposa la participació d’esportistes i entitats de la Comunitat Valenciana en la consecució dels seus objectius, fins a 40 punts.

– Nivell i rellevància de la prova en la qual es participe, i palmarés o historial dels participants en el projecte, fins a un màxim de 30 punts.

Valoració del nivell mundial, europeu, estatal o equivalent que acrediten les persones sol·licitants i de la prova, expedició, travessia o esdeveniment singular de què es tracte.

– Pressupost del projecte, fins a 10 punts.

Aportació més gran del sol·licitant en els gastos.

– Persones i col·lectius de la Comunitat Valenciana que participen en el projecte i en els beneficis o els efectes de la seua execució, fins a un màxim de 10 punts.

Es valorarà el nombre més gran de persones i entitats participants i beneficiades pel projecte.

– Altres criteris d’interés social, fins a un màxim de 10 punts.

Es valorarà la participació en categoria femenina, categories especials i d’atenció a la diversitat, respecte dels participants i la prova de què es tracte.

2. Finalitzada la valoració, s’establirà un orde de prelació entre les sol·licituds que reunisquen els requisits de més a menys puntuació i s’adjudicarà a les que hagen obtingut més valoració fins que s’esgote el crèdit pressupostari consignat a este efecte. No obstant això, la persona sol·licitant que no supere el 50 % dels punts serà exclosa.

En cas d’empat, es resoldrà tenint en compte la puntuació més alta obtinguda de la manera següent: en els projectes de l’apartat 1.a,criteri de col·lectius i persones beneficiades directament, i en els projectes de l’apartat 1.b, nivell i rellevància de la prova en què es participe, i palmarés o historial de les persones participants.

*Dècim. Termini per a resoldre*

El termini màxim per a resoldre esta convocatòria és de sis mesos comptadors des de la publicació en el *Diari Oficial de la Generalitat Valenciana*, de conformitat amb l’article 7 de les bases que regulen esta convocatòria. No obstant això, davant de la falta d’una resolució expressa, les persones interessades que hagen comparegut podran entendre desestimades les seues pretensions per silenci administratiu, sense perjuí de l’obligació legal de resoldre establida en l’article 21 de la Llei 39/2015, del procediment administratiu comú de les administracions públiques. La Direcció General d’Esport notificarà a les persones interessades la resolució de concessió o denegació de les sol·licituds presentades dins del mateix termini de sis mesos, segons s’indica en el punt catorzé d’esta convocatòria.

*Onzé. Obligacions de les entitats beneficiàries*

Sense perjuí del que disposa l’article 14 de la Llei 38/2003, de 17 de novembre, general de subvencions, són, a més, obligacions de l’entitat beneficiària les que establix l’article 9 de les bases que regulen esta convocatòria.

*Dotzé. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d’abril, de transparència i bon govern de la Comunitat Valenciana, i de l’article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:

1. Les entitats privades hauran de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, hauran de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. Esta publicació es realitzarà per mitjà de la pàgina web de l’entitat, o bé per mitjà de la plataforma TEP – Transparència entitats privades, de GVA Oberta, a la qual es pot accedir en <https://gvaoberta.gva.es/va/tep>.

Esta informació s’haurà de publicar a partir de l’any següent a aquell en què s’hagen superat els llindars establits, i haurà de mantindre’s publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o les persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, i hauran d’incloure el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que ha fet el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022.

4. Els nous conjunts de dades que es generen per formalitzar i desenrotllar les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Tretzé. Justificació i pagament de la subvenció*

1. La Presidència de la Generalitat, Direcció General d’Esport, abonarà la subvenció amb la presentació prèvia de la documentació justificativa que s’indica a continuació i que necessàriament es presentarà per mitjans electrònics, en l’enllaç següent: <https://sede.gva.es/va/inicio/procedimientos?id_proc=19362>

a) Per a les persones beneficiàries que tinguen concedides subvencions de la Direcció General d’Esport, per a l’exercici de la convocatòria, l’import conjunt de les quals siga inferior a 60.000 euros, la justificació d’esta subvenció revestirà la forma de compte justificatiu simplificat, que, d’acord amb el que disposa l’article 75 del Reglament de la Llei 38/2003, general de subvencions, haurà de contindre la informació següent:

1r. Memòria d’actuació justificativa del compliment de la finalitat de les condicions imposades en la concessió de la subvenció, amb la indicació de les activitats realitzades i dels resultats obtinguts, així com la perspectiva de gènere.

2n. La liquidació del pressupost presentat en la sol·licitud, amb el detall d’ingressos i gastos, firmada per les persones representants que corresponga.

3r. La relació de tots els gastos assumits per la persona beneficiària ordenats i numerats degudament, amb l’especificació de la persona o l’entitat creditora i del document, l’import corresponent i la data d’emissió, en què es faça constar que les factures justificatives corresponen efectivament a pagaments realitzats i derivats de la finalitat per a la qual es va concedir la subvenció. S’indicaran quins d’estos gastos es financen amb la subvenció concedida i la data de pagament. A més, en cada una d’estes s’inclourà una explicació del gasto que permeta identificar la finalitat i l’adequació al fi de la subvenció.

4t. Si és el cas, carta de pagament de reintegrament en el supòsit de romanents no aplicats, així com dels interessos que se’n deriven.

b) Quant a les persones beneficiàries que tinguen concedides subvencions de la Direcció General de l’Esport, per a l’exercici de la convocatòria, l’import conjunt de les quals siga igual o superior a 60.000 euros, per a justificar esta subvenció hauran de presentar la documentació justificativa següent:

1r. Memòria d’actuació justificativa indicada en l’apartat a.1r d’este punt dotzé.

2n. Memòria econòmica justificativa del cost de les activitats realitzades, que haurà de contindre:

– Relació de tots els gastos assumits per la persona beneficiària ordenats i numerats degudament, amb l’especificació de la persona o l’entitat creditora i del document, l’import corresponent i data d’emissió, en què es faça constar que les factures justificatives corresponen efectivament a pagaments realitzats i derivats de la finalitat per a la qual es va concedir la subvenció. S’indicaran quins d’estos gastos es financen amb la subvenció concedida i la data de pagament. A més, en cada una d’estes s’inclourà una explicació del gasto que permeta identificar la finalitat i l’adequació al fi de la subvenció.

– Factures corresponents expedides i rebudes en format electrònic dels gastos imputats a la subvenció. En cas que no dispose de factures en format electrònic, la persona beneficiària o qui exercisca la presidència, en el cas de persona jurídica, podrà firmar-les electrònicament en un únic document en format PDF i en el mateix orde en què apareguen en la relació de gastos, o bé presentar les factures originals de manera presencial, cas en què es tornaran, una vegada comprovades i segellades, per la Direcció General d’Esport.

– La liquidació del pressupost que s’haurà presentat en la sol·licitud, amb el detall d’ingressos i gastos, firmada per les persones representants que corresponga.

3r. Si és el cas, carta de pagament de reintegrament en el supòsit de romanents no aplicats, així com dels interessos que es deriven.

2. Els justificants integrants de cada compte justificatiu han de complir els requisits establits en el Reial decret 1619/2012, de 30 de novembre, pel qual s’aprova el Reglament pel qual es regulen les obligacions de facturació.

3. Excepcionalment podran justificar-se gastos realitzats en els dos últims mesos de 2024, per tractar-se d’un programa d’activitats que es pot realitzar en el període comprés entre l’1 de novembre de 2024 i el 31 d’octubre de 2025.

4. El termini de presentació de les justificacions requerides finalitzarà el 30 d’octubre de 2025; no obstant això, esta data es podrà modificar en la resolució de concessió per raons de compliment de terminis, i no podrà ser posterior a 20 dies abans de la finalització d’este exercici pressupostari.

*Catorzé. Pla de control*

Les subvencions concedides estaran sotmeses a les actuacions que s’incloguen en el Pla de control de 2025 que aprovarà la Direcció General d’Esport en el primer semestre de 2025 d’acord amb l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Quinzé. Notificació o publicació dels tràmits del procediment*

1. El mitjà de notificació de cada un dels tràmits d’este procediment ha de ser electrònic. Es realitzaran en la seu electrònica de la Generalitat (<https://sede.gva.es>) i en la pàgina web de la Presidència de la Generalitat, <https://presidencia.gva.es/va/web/deporte/ajudes-per-a-l-execucio-de-projectes-singulars-en-l-ambit-de-l-esport-i-l-activitat-fisica>  excepte la notificació de la resolució, que es publicarà en el *Diari Oficial de la Generalitat Valenciana*.

2. Les subvencions concedides s’han de publicar en la pàgina web de la Presidència de la Generalitat, de conformitat amb l’article 8 de l’Orde 34/2018, d’aprovació de les bases que regulen esta convocatòria.

3. De conformitat amb l’article 3.2 de la Llei 2/2015, de transparència, bon govern i participació ciutadana de la Comunitat Valenciana, les persones jurídiques beneficiàries que perceben en cada convocatòria anual una subvenció total per un import superior a 10.000 euros hauran de fer la publicitat adequada, que indicarà almenys l’entitat pública concedent, l’import rebut i el programa subvencionat. Esta difusió es realitzarà preferentment per mitjà de les pàgines web corresponents.

*Setzé. Conflicte d’interessos*

Les entitats beneficiàries adoptaran totes les mesures necessàries per a previndre qualsevol situació en la qual la imparcialitat i l’objectivitat en l’execució de l’acció puguen resultar compromeses per raons d’interés econòmic, afinitats polítiques, vincles familiars o afectius, o qualsevol altre interés compartit (conflicte d’interessos).

Hauran de comunicar oficialment a l’òrgan gestor, sense demora, qualsevol situació constitutiva d’un conflicte d’interessos o susceptible de conduir a un conflicte d’interessos i adoptar immediatament totes les mesures necessàries per a corregir la situació. L’incompliment d’esta obligació pot suposar una infracció a l’ordenament jurídic vigent.

*Desseté. Protecció de dades*

La gestió de les subvencions objecte d’esta convocatòria requerix el tractament de dades de les persones que ocupen la presidència o, si és el cas, els representants de les federacions sol·licitants de la subvenció, dels membres de la comissió avaluadora i de terceres persones, en els termes següents.

Per tant, s’apliquen les mesures i les garanties regulades en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia de drets digitals.

En compliment del que disposa l’article 13 de l’RGPD, la informació en matèria de protecció de dades és la següent:

a) Responsable del tractament: Subsecretaria de la Presidència de la Generalitat, plaça de Manises, s/n, 46268 València.

b) Categoria i origen de les dades que s’han de tractar: dades personals identificatives (nom i cognoms, telèfon, document d’identitat, adreça electrònica), detalls d’ocupació, dades economicofinanceres, dades de transaccions (detall dels béns i dels servicis subministrats que figuren en factures o documents similars emesos pels proveïdors) i de qualsevol altra naturalesa que s’arrepleguen per mitjà de formularis o de consulta a plataformes autonòmiques d’interoperabilitat (d’ara en avant, PAI) o a altres administracions públiques, o bé mitjançant documentació que entreguen les persones sol·licitants.

Si la documentació presentada conté dades de terceres persones, prèviament a la comunicació d’estes dades a la Conselleria, les persones sol·licitants han d’informar estes persones del tractament de les seues dades per part de la Conselleria, en els termes que preveu este article.

c) Finalitats del tractament i base jurídica: amb base jurídica en el compliment d’una missió realitzada en interés públic, en l’exercici de poders públics i en el compliment de les obligacions legals (articles 6.1.e i 6.1.c de l’RGPD), les dades personals es tractaran per a tramitar la sol·licitud, la concessió, la justificació i el pagament de la subvenció.

d) Destinataris de les dades: com que els beneficiaris són persones jurídiques, no està prevista la cessió de dades personals.

e) Les dades no seran objecte de transferències internacionals.

f) Totes les dades sol·licitades per mitjà del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d’estes dades a la Conselleria comportarà les conseqüències que preveu l’ordenament jurídic.

g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i se suprimiran d’acord amb el que preveu la normativa d’arxius i documentació.

h) Exercici de drets: la persona interessada pot exercir els drets d’accés, rectificació, supressió, oposició, limitació del tractament, portabilitat i no ser objecte d’una decisió basada únicament en el tractament automatitzat, mitjançant les vies següents:

– A través del tràmit electrònic accessible en l’enllaç següent o en l'URL

<https://www.gva.es/va/inicio/procedimientos?id_proc=19891&version=amp>.

i) Reclamació davant de l’autoritat de control: la persona interessada pot presentar una reclamació davant de l’Agència Espanyola de Protecció de Dades, a través de la seu electrònica accessible en l’adreça [https://www.aepd.es](https://www.aepd.es/), si considera no atesos els seus drets o vulnerat el tractament de les seues dades personals. Prèviament, pot contactar amb la Delegació de Protecció de Dades de la Generalitat per mitjà de [dyn@aul.xp](mailto:yue@fyu.op)  o dirigir-se al passeig de l’Albereda, 16, 46778 València.

Per a més informació, pot consultar-se el registre d’activitat de tractament denominat «Ajudes, beques i subvencions», accessible en

<https://www.gva.es/va/inicio/procedimientos?id_proc=19005&version=amp>

D’acord amb el que establixen els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, pot ser objecte d’un recurs potestatiu de reposició, o bé es pot plantejar directament un recurs contenciós administratiu en els terminis corresponents i davant dels òrgans que s’indiquen a continuació:

a) El recurs potestatiu de reposició ha d’interposar-se davant de l’òrgan que l’ha dictada en el termini d’un mes a comptar de l’endemà de la publicació d’esta resolució.

b) El recurs contenciós administratiu s’ha d’interposar davant de l’orde jurisdiccional contenciós administratiu, en el termini de dos mesos a comptar de l’endemà de la publicació d’esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 5 de desembre de 2024

(p. d. Resolució 08.11.2023; DOGV 9723, 13.11.2023)

Santiago Lumbreras Pelaez

Secretari autonòmic de Relacions Institucionals i Transparència

Esta disposició conté annexos. Consulteu-ne la versió en PDF.